Får ikke se forbildet i VM
ARTIKKELEN ER OVER TRE ÅR GAMMEL – Det er fullt mulig å ta den. Jeg sier ikke at jeg skal ta den om fire år. Skal noen først gjøre det, er det Sally Pearson. Hun er perfekt, hun er fasiten, sa Isabelle Pedersen til VG under hennes pressetreff før hun skulle løpe innledende heat. Slik svarte hun på VGs spørsmål om bulgarske Yordonka Donkovas gjeldende verdensrekord 12,21 sekunder fra 1988 - fire år før Isabelle Pedersen ble født.Med 12,96 i ganske sterk motvind (minus 1,8) fikk hun tredje plass i det og gikk greit til semifinaleheatene fredag formiddag klokken 13.25 norsk tid. Kake! LES OM ISABELLES GLEDESDANS Isabelle Pedersen starter i bane åtte i det første av tre heat. Det blir litt verre. Hun har svakest personlig rekord av de åtte startende. Hennes 12,88 fra NM i Haugesund for en måned siden er seks hundredeler dårligere enn Østerrikes Birgitte Schrott. Som årsbeste tid er Isabelle Pedersens imidlertid bedre enn Schrott (12,92) og Canadas Phylicia Georges (12,94). De to raskeste i hvert heat - seks totalt - pluss de to «neste» beste tidene totalt går til VM-finalen klokken 15.35 norsk tid. • Isabelle Pedersen satte personlig rekord med tiden 12,86 i semifinalen. Hun ble nummer fire i sitt heat, men tiden var ikke god nok til finaleplass.I den får du ikke se Australias VM (2011) og OL-gullvinner (2012), Sally Pearson (28). Hun falt og pådro seg et komplisert brudd ved venstre håndledd under Diamond League-stevnet i Roma for snart tre måneder siden. Legen som operererte Pearson beskrev bruddet som en ben-eksplosjon, det vil si en smadring. En stund fryktet Pearson, ifølge The Guardian, at hun måtte amputere armen. Sally Pearson er tidenes femte raskeste kvinne på 100 meter hekk med 12,28 fra friidretts-VM i Sør-Korea for fire år siden. Bare én har løpt fortere av deltakerne i formiddagens semifinaler. USAs Brianna Rollins (24), som er tittelforsvarer etter VM-gullet i Moskva for to år siden, «perset» med 12,26 i Iowa i juni 2013 - som 21-åring. Tidenes beste på 100 meter hekk - HER (ekstern lenke IAAF) USAs Sharika Nelvis topper årsbeste i verden-listen 2015 med 12,34 sekunder. Hun starter i Isabelle Pedersens semifinaleheat, i bane fem.
Isabelle Pedersen (23) har en mikroskopisk liten sjanse til å gå til VM-finalen på 100 meter og får helt sikkert ikke se sitt forbilde i den.